
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αναπροσαρμογή του τιμολογίου διέλευσης πλωτών μέσων από τη 

Διώρυγα της Κορίνθου. 1 

Δημοσίευση στην Εφημερίδα της Κυβερνήσεως της από 12.7.89 
Σ.Σ.Ε. του προσωπιχού του Ο.Α.Σ.Θ. που ανήκει στο Σωματείο 
με την επωνυμία «Σωματείο εποπτών σταθμαρχοελεγκτών και 

προσωπικού Ο.Α.Σ.Θ.». 2 

Καταβολή μέρους των οφειλόμενων δεδουλευμένων αποδοχών 
στους μισθωτούς της επιχ/σης ΑΕΒΕ Ε.Κ. ΠΕΡΔΙΚΗΣ που 

έκαναν επίσχεση εργασίας. 3 

Συμπλήρωση της 75724/1151/30.12.1983 κοινής Απόφασης 
των Υπουργών Προεδρίας της Κυβέρνησης και Χωροταξίας, Οι¬ 
κισμού και Περιβάλλοντος (ΦΕΚ 767Β). 4 


Έγκριση τροποποίησης του άρθρου 6 του καταστατικού του Οικο¬ 
δομικού Συνεταιρισμού που εδρεύει στην Αθήνα με την επωνυμία 
«ΝΕΟΣ ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ ΜΟΝΙΜΩΝ 
ΥΠΑΛΛΗΛΩΝ ΥΠΟΥΡΓΕΙΟΥ ΓΕΩΡΓΙΑΣ ΣΥΝ. Π.Ε.» ... 5 
Τροποποίηση και προσαρμογή του νέου Οργανισμού Εσωτερικής 
Υπηρεσίας του Δήμου Κω, Ν. Δωδεκάνησου, στις διατάξεις του 

Ν. 1586/86 .. 6 

Σύσταση ίδιου Νομικού Προσώπου με το όνομα «Σχολική Επιτροπή 
Β/θμιας Εκπαίδευσης Κοινότητας Πάστρας» Ν. Κεφαλληνίας 7 
Σύσταση ιδίου Νομικού προσώπου με το όνομα «Σχολική Επιτροπή 
Πρωτοβάθμιας Εκπ/σης Κοινότητας Πάστρας» Ν. Κεφαλλη¬ 


νίας . 8 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2007831/1962/0025 (1) 


Αναπροσαρμογή του τιμολογίου διέλευσης πλωτών μέσων από τη Διώ¬ 
ρυγα της Κορίνθου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 8 του Ν. 1067/80 «περί συστάσεως Ανω¬ 
νύμου Εταιρείας προς εκμετάλλευση της Διώρυγας της Κορίνθου». 

2. Τις 25375/612/17.6.85, 60837/1237/11.6.86, 50214/ 
953/2.6.87 και 62186/959/21.7.88 αποφάσεις των Υπουργών 
Εθνικής Οικονομίας και Οικονομικών «περί αναπροσαρμογής του τιμο¬ 
λογίου διέλευσης πλωτών μέσων από την Διώρυγα της Κορίνθου». 

3. Τα έγγραφα αριθ. 89/23.1.89 και 205/14.2.89 της ΑΕΔΙΚ 
στα οποία αναφέρεται ότι το Δ.Σ. στην 33/19.12.88 συνεδρίασή του 
αποφάσισε και προτείνει την αναπροσαρμογή του ισχύοντος μέχρι σή- 
μερα τιμολογίου διέλευσης πλωτών μέσων από την Διώρυγα της Κορίν¬ 
θου. 

4. Την απόφαση 1106/89/25.5.89 της Επιτροπής τιμών και Εισο¬ 


δημάτων, με την οποία εγκρίνεται η αναπροσαρμογή του ισχύοντος τι¬ 
μολογίου διέλευσης πλωτών μέσων από τη Διώρυγα της Κορίνθου, 
αποφασίζουμε: 

Αναπροσαρμόζουμε το ισχύον τιμολόγιο δικαιωμάτων διέλευσης 
πλωτών μέσων από τη Διώρυγα της Κορίνθου ως κατωτέρω: 

Α. ΑΥΞΗΣΕΙΣ 

1. Αυξάνουμε τα βάσει του ισχύοντος τιμολογίου καθοριζόμενα για 
τα πλοία της Κατηγορίας Α' (ελληνικά πλοία που κάνουν μόνο ακτο¬ 
πλοΐα μεταξύ ελληνικών λιμανιών) χρηματικά ποσά κατά ποσοστό 
14%. 

Επίσης πλοία με ελληνική σημαία, που μεταβαίνουν περιστασιακά σε 
λιμένες του εξωτερικού, υπάγονται στην κατηγ. Α' σε περίπτωση κατά 
την οποία μεταξύ της προσέγγισης σε λιμένα εξωτερικού και της διέλευ¬ 
σης από την διώρυγα ή αντίστροφα διέρευσε χρονικό διάστημα μεγαλύ¬ 
τερο των (3) μηνών και οι λιμένες ενδιάμεσης προσέγγισης έχουν γεω¬ 
γραφική θέση που δεν δικαιολογεί επέκταση ή συνέχιση του πλου από ή 
μέχρι την Διώρυγα. 

2. Αυξάνουμε τα βάσει του ισχύοντος τιμολογίου καθοριζόμενα για 
τα πλοία των κατηγοριών Β' και Γ’ (πλοία που προσεγγίζουν σε ξένα λι¬ 
μάνια) χρηματικά ποσά κατά ποσοστό 12%. 

3. Αυξάνουμε τα βάσει του ισχύοντος τιμολογίου καθοριζόμενα για 
τα πλοία των κατηγοριών Δ και Ε (φορτηγίδες, βαθυκόρα, πλωτοί γε¬ 
ρανοί και λοιπά μηχανήματα, εργαλεία, ναυπηγήματα) χρηματικά 
ποσά κατά ποσοστό 14%. 

4. Αυξάνουμε τα βάσει του ισχύοντος τιμολογίου καθοριζόμενα για 
τα πλοία της κατηγορίας ΣΤ (θαλαμηγοί) χρηματικά ποσά κατά ποσο¬ 
στό 14%. 

Επίσης στην κατηγορία ΣΤ υπάγεται και η περίπτωση κατά την 
οποία το πιστοποιητικό καταμέτρησης του σκάφους δεν αναφέρει κα¬ 
θαρή ή ολική χωρητικότητα σε κόρους λαμβάνεται υπόψη η αντιστοιχία 
μήκους καθαρής χωρητικότητας σε κόρους (ΚΚΧ) ως ακολούθως: 

- Μήκος σκάφους μέχρι 10 μ. 0-10 κκχ 

- Μήκος σκάφους από 10,1 έως 15 μ. 10,1-20 κκχ 

- άνω των 15 μ. 20,1-50 κκχ 

5. Αυξάνουμε τα βάσει του ισχύοντος τιμολογίου καθοριζόμενα για 
την χρήση ρυμουλκού ή ακάτου χρηματικά ποσά κατά ποσοστό 12%. 

Β. ΜΕΙΩΣΕΙΣ 

Δεν υπόκεινται σε καμιά αύξηση τα αλιευτικά σκάφη των περιοχών 
Ισθμιας Κορίνθου και Λουτρακιού, ανεξάρτητα από το μήκος τους. 

Κατά τα λοιπά ισχύει η προηγούμενη, απόφασή μας. 

Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΓΟΥΦΛΙΑΣ ΑΝΤ. ΣΑΜΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρίθ. 16835 (2) 

Δημοσίευση στην Εφημερίδα της Κυβερνήσεως της από 12.7.89 
Σ.Σ.Ε. του προσωπικού του Ο.Α.Σ.Θ. που ανήκει στο Σωματείο με 
την επωνυμία «Σωματείο εποπτών σταθμαρχοελεγκτών και προσω¬ 
πικού Ο.Α.Σ.Θ.». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 25.7.89 και συντάχθηκε το 185/89 πρα¬ 
κτικό καταθέσεως, της οποίας το περιεχόμενο έχει ως εξής: 

Ειδική Συλλογική Σύμβαση Εργασίας του προσωπικού του ΟΑΣΘ που 
ανήκει στο Σωματείο με την επωνυμία «ΣΩΜΑΤΕΙΟ ΕΠΟΠΤΩΝ 
ΣΤΑΘΜΑΡΧΟΕΛΕΓΚΤΩΝ ΚΑΙ ΠΡΟΣΩΠΙΚΟΥ ΟΑΣΘ». 

Στη Θεσσαλονίκη, σήμερα 12 Ιουλίου 1989 ημέρα Τετάρτη στα 
Γραφεία του Οργανισμού Αστικών Συγκοινωνιών Θεσσαλονίκης 
(ΟΑΣΘ) Αλεξ. Παπαναστασίου 90, παρισταμένου και του νόμιμα εξου¬ 
σιοδοτημένου Εκπροσώπου του Υπουργείου Μεταφορών και Επικοινω¬ 
νιών Ελευθερίου Αγαπητόπουλου. 

Οι υπογράφοντες αφενός μεν Κων/τίνος Κορομπίλης, Πρόεδρος του 
Δ.Σ. και νόμιμος Εκπρόσωπος του Οργανισμού Αστικών Συγκοινωνιών 
Θεσσαλονίκης (ΟΑΣΘ) και αφετέρου ο Κυριάκος Γιαγτζής, Πρόεδρος 
του Σωματείου Εποπτών, Σταθμαρχοελεγκτών και Προσωπικού 
ΟΑΣΘ, νόμιμα εξουσιοδοτούμενοι, αποφάσισαν την συνομολόγηση και 
υπογραφή της παρούσης σύμβασης με τους παρακάτω όρους: 

Η παρούσα σύμβαση αφορά: 
α. Επόπτες Γραμμών. . 
β. Σταθμάρχες, 
γ. Ελεγκτές. 

ΚΕΦΑΛΑΙΟ Α' 

ΒΑΣΙΚΟΙ ΜΙΣΘΟΙ 

■ Οι μηνιαίοι βασικοί μισθοί του προσωπικού Εποπτών Σταθμαρχών 
και Ελεγκτών ανάλογα με το χρόνο υπηρεσίας τους στον ΟΑΣΘ καθορί-. 
ζονται όπως παρακάτω: 


1. ΕΠΟΠΤΗΣ ΓΡΑΜΜΩΝ 

Από 1.1.1989 

0-8 χρόνια 


δρχ. 32.430 

8-12 


» 33.580 

12-16 » 


» 34.730 

16-21 » 


» 35.880 

0-4 χρόνια υπηρεσίας 

2. ΣΤΑΘΜΑΡΧΕΣ 
Από 1.1.1989 
δρχ. 27.440 

4-7 

» 

» 28.540 

7 -12 

» . 

» 29.660 

12-17 

» 

» 30.760 

17-22 

» 

» 31.340 

22 και άνω 

» 

» 32.490 

0 - 4 χρόνια υπηρεσίας 

3. ΕΛΕΓΚΤΕΣ 

Από 1.1,1989 
·, δρχ. 24.840 

4-7 

» 

» 25.645 

7 -10 » 


» 26.680 

10-13 » 

» 

» 27.715 

13-19 » 


» 28.750 

19 και άνω 

» 

» 29.325 


Η τυχόν διαφορά από την αναγνώριση της συνεχούς υπηρεσίας στον 
ΟΑΣΘ των Εποπτών, Σταθμαρχών και Ελεγκτών θα χορηγηθεί κατά 
το Χ Α από 1.1.1989 και ολόκληρη διαφορά από 1.7.1989. 

Στους βασικούς μισθούς των Εποπτών, Σταθμαρχών και Ελεγκτών 
ενσωματώνεται τμήμα της ΑΤΑ 10.000 δρχ. και αφαιρείται από το συ¬ 
νολικό ποσό της ΑΤΑ περιόδου 1.5.82-31.12.88 τέτοιο ποσό έτσι ώστε 
να προκύπτει στο σύνολο των τακτικών αποδοχών μηνός Δεκεμβρίου 
1988 αύξηση 3,95% στις συνολικές μηνιαίες αποδοχές τους. 

Οι από 1.1.89 μισθοδοτικές μεταβολές που αφορούν ΑΤΑ βασικό μι¬ 
σθό, χρονοεπίδομα, οικογενειακά κ.λπ. θα γίνονται σύμφωνα με τις κεί¬ 
μενες διατάξεις και με βάση: 


α. Τα μιαθοδοτικά στοιχεία, πλην της ΑΤΑ κάθε μισθωτού που προ¬ 
κύπτουν από την εφαρμογή της παραγράφου αυτής. 

β. Την ΑΤΑ περιόδου 1.5.82 έως 31.12.8 που είχε κάθε μισθωτός. 

ΚΕΦΑΛΑΙΟ Β' 

1. Χρονοεπίδομα 

Οι αναφερόμενοι στο Κεφάλαιο Α', βασικοί μισθοί προσαυξάνονται με 
χρονοεπίδομα ως εξής: 

α. Ποσοστό 10% για τον πρώτο χρόνο υπηρεσίας και 
β. Ποσοστό 5% για κάθε τριετία και μέχρι 10 τριετιών, συνολικά της 
συνολικής προσαύξησης ανερχομένης σε 60%. 

Ως προϋπηρεσία για την προσμέτρηση του χρονοεπιδόματος θεωρεί¬ 
ται η χωρίς διακοπή διανυθείσα υπηρεσία (πλην της διακοπείσης λόγω 
ασθένειας) άσχετα με την ειδικότητα στην τέως Κ.Ε.Τ.Η.Θ. στο τέως 
Κ.Τ.Ε.Α.Λ.Θ. και στο ΚΤΕΛ Νομού Θεσσαλονίκης, δΓ όσους μετετά- 
γησαν εις τον ΟΑΣΘ βάσει του Ν.Δ. 3721/57 και Ν. 866/79. 

Ως προσμετρούμενη προϋπηρεσία για τη λήψη του χρονοεπιδόματος 
θεωρείται η πραγματική τοιαύτη σε ομότιμα, και συναφή καθήκοντα σε 
οποιονδήποτε εργοδότη με σχέση εξαρτημένης εργασίας, εφόσον παράλ¬ 
ληλα συμφωνεί με το χρόνο ασφάλισης στον κύριο ασφαλιστικό φορέα, 
εξαιρουμένης αυτής που έχει προσμετρηθεί για τη λήψη σύνταξης από 
οποιονδήποτε Ασφαλιστικό Οργανισμό. 

Η προϋπηρεσία των μισθωτών που ήδη υπηρετούν εφόσον μέχρι σή¬ 
μερα δεν έχουν υποβάλει σχετικά πιστοποιητικά, θα αποδειχθεί το ίδιο 
με δηλώσεις, που θα συνοδεύονται μέσα σε προθεσμία τριών μηνών από 
της υπογραφής της παρούσας, από τα απαραίτητα πιστοποιητικά εργο¬ 
δοτών. 

Σε περίπτωση αδυναμίας προσαγωγής βεβαίωσης του εργοδότη, η 
προϋπηρεσία θα αποδεικνύεται με ένορκο βεβαίωση δύο μαρτύρων, που 
η αποδοχή τους ή μη σαν αποδεικτικού μέσου θα γίνεται δεκτή κατά την 
απόλυτη κρίση της αρμόδιας Επιτροπής που συγκροτείται με απόφαση 
του Γ ενικού Διευθυντού του ΟΑΣΘ στην οποία συμμετέχει οπωσδήποτε 
και Εκπρόσωπος των εργαζομένων. 

Σαν προϋπηρεσία αναγνωρίζεται και ο χρόνος που διανύθηκε στις 
αναγνωρισμένες από την Πολιτεία Οργανώσεις Εθνικής Αντίστασης και 
θ’ αποδεικνύεται με σχετικό πιστοποιητικό που προβλέπει ο Νόμος. 
Η αναγνωρισθείσα μέχρι σήμερα προϋπηρεσία δεν θίγεται. 

Σαν προϋπηρεσία αναγνωρίζεται και προσμετράται για τον καθορι¬ 
σμό του βασικού μισθού και του χρονοεπιδόματος χρονικό διάστημα 18 
μηνών της στρατιωτικής θητείας εφόσον ο χρόνος αυτός της θητείας δεν 
περιλαμβάνεται στα χρόνια υπηρεσίας του. 

Η αναγνώριση θα γίνεται με βάση του Πιστοποιητικού τύπου Α’ της 
στρατολογίας που έχει πρόακομισθεί ή θα προσκομισθεί από τους ενδια¬ 
φερομένους. 

Στους υπόχρεους μειωμένης στρατιωτικής θητείας θα αναγνωρίζεται 
ο πραγματικός χρόνος θητείας μέχρι τους 18 μήνες. Ο χρόνος φυλάκι¬ 
σης κατά το διάστημα της στρατιωτικής θητείας δεν θα υπολογίζεται. 

Η προσμέτρηση του χρόνου των 18 μηνών της στρατιωτικής θητείας 
καθώς και της μειωμένης θα γίνει σε (4) τέσσερις δόσεις από 1 Μ. 1988 
μέχρι 1.1.1991 και ειδικότερα: 

Από 1.1.1989 θα προσμετρηθούν 5 μήνες 

» 1.1.1989 . » 9 » 

» 1.1.1990 » 14 » „ 

» 1.1.1991 » 18 » 

2. Επίδομα χιλιομετρικό. Ειδικών Συνθηκών. Ανθυγιεινής Εργα¬ 
σίας. 

Ο μισθός που προκύπτει από το άθροισμα του βασικού μισθού του 
Κεφ. Α’ και του χρονοεπιδόματος προσαυξάνεται με τα παρακάτω επι¬ 
δόματα: 

α. Επίδομα χιλιομετρικής απόστασης. Ποσοστό 10% 
β. Επίδομα ειδικών συνθηκών. Ποσοστό 7% 
γ. Επίδομα ανθυγιεινής εργασίας. Ποσοστό 12%. 

3. Επίδομα συζύγου. 

Ο μισθός που προκύπτει από το σύνολο του βασικού μισθού και επιδο¬ 
μάτων χρονοεπίδομα, ειδικών συνθηκών χιλιομετρικής αποστάσεως 
και ανθυγιεινής εργασίας προσαυξάνεται κατά 10% για το/τη σύζυγο, 
ανεξάρτητα αν εργάζονται και οι δύο. 

5. Επίδομα παιδιού. 

Ο μισθός που προκύπτει από το άθροισμα του βασικού μισθού και 
επιδομάτων χρονοεπίδομα, ειδικών συνθηκών, χιλιομετρικής αποστά¬ 
σεως και ανθυγιεινής εργασίας προσαυξάνεται κατά 5% για κάθε παιδί 
ανεξάρτητα από αριθμό, μέχρι τη συμπλήρωση του 18ου έτους της ηλι¬ 
κίας τους και είναι άγαμα. 

Στα άγαμα θήλεα άνω των 18 ετών που εδικαιούντο το επίδομα 
τούτο μέχρι σήμερα θα εξακολουθήσει να καταβάλλεται εφόσον δεν ερ¬ 
γάζονται. 

Το επίδομα παιδιών παρατείνεται μέχρι τη συμπλήρωση του 20ού 
έτους για όσα φοιτούν στη Μέση Εκπαίδευση και του 25ου έτους της 
ηλικίας τους εφόσον σπουδάζουν σε Ανώτερες ή Ανώτατες Σχολές και 
είναι άγαμα, ανεξάρτητα αν εργάζονται, για αόριστο δε χρόνο αν είναι 
ανίκανα για οποιαδήποτε βιοποριστική εργασία λόγω αναπηρίας σωμα¬ 
τικής ή πνευματικής η Οποία αποδεικνύεται με απόφαση της αρμοδίας 
Υγειονομικής Επιτροπής ΙΚΑ με αναπηρία άνω του 67%. 

Το επίδομα παιδιών δεν μπορεί συνολικά να είναι κατώτερο από αυτό 
που χορηγεί αντίστοιχα ο ΔΛΟΕΜ. Για τον υπολογισμό της επί πλέον 
διαφοράς θα υπολογίζεται το σύνολο του επιδόματος παιδιών που παίρ¬ 
νουν και οι δύο σύζυγοι ανεξάρτητα που εργάζονται. 

11. ΔΙΑΦΟΡΑ ΕΠΙΔΟΜΑΤΑ. 

1. Στους μισθωτούς της παρούσας που γνωρίζουν σε επαρκή βαθμό 
μία ή περισσότερες ξένες γλώσσες χορηγείται επίδομα 1.500 δρχ. το 
μήνα. 

Επιτροπή που συστήνεται από το Γενική Διεύθυνση του ΟΑΣΘ κρίνει 
την επάρκεια γνώσης της γλώσσας για τη χορήγηση του επιδόματος 
αυτού. 

2. Στους Επόπτες, Σταθμάρχες και Ελεγκτές χορηγείται επιστημο¬ 
νικό επίδομα 20% στους πτυχιούχους ανωτάτων σχολών και 10% 
στους πτυχιούχους των ανωτέρω σχολών που υπολογίζεται πάνω στον 
αντίστοιχο βασικό μισθό του Κεφ. Α'. 

3. Στους Σταθμάρχες που εκτελούν υπηρεσία σε σταθμαρχεία των 
οποίων η προγραμματισμένη δύναμη σε λεωφορεία υπερβαίνει τα 20 
συμπεριλαμβανόμενα, χορηγείται μηνιαίο επίδομα 1.500 δρχ. για όσο 
χρόνο εκτελούν τα καθήκοντα αυτά. Στα Σταθμαρχεία μεγάλης δύνα¬ 
μης υπάγονται και τα Σταθμαρχεία των αμαξοστασίων Φοίνικα και 
Σταυρούπολης. 

ΚΕΦΑΛΑΙΟ Γ 

1. ΕΙΔΙΚΕΣ ΠΑΡΟΧΕΣ 

1. Αποζημίωση Ν. 2112/20. 

α. Στους μισθωτούς της παρούσας σύμβασης χορηγούνται τα 3/3 
(ολόκληρη) της αποζημίωσης την οποία προβλέπει ο Ν. 2112/20, για 
την περίπτωση απροειδοποίητης καταγγελίας της σύμβασης εργασίας, 
στην περίπτωση αποχώρησής τους ή καταγγελίας από τον ΟΑΣΘ διότι 
πήραν πλήρη σύνταξη γήρατος από τον Οργανισμό της κύριας ασφάλι¬ 
σής τους, το ύψος της οποίας από 1.4.89 αυξάνεται σε δραχμές 
1.322.500 όπως σήμερα καταβάλλεται στο ποσό των δρχ. 1.600.000 
κατά ανώτατο όριο, σύμφωνα με τα εφαρμοζόμενα στην ΕΑΣ. Σε περί¬ 
πτωση που στην ΕΑΣ δικαιωθούν επί πλέον αποζημίωση από 15% θα 
δικαιωθούν την ίδια αύξηση και οι εργαζόμενοι στον ΟΑΣΘ και από την 
αυτή ημερομηνία. 

β. Ακόμη, η αποζημίωση της παρ. α χορηγείται και στις περιπτώσεις 
που δίνεται από τον αρμόδιο ασφαλιστικό φορέα κύριας ασφάλισης μειω¬ 
μένη σύνταξη λόγω αποχώρησης και λύσης της εργασιακής σύμβασης 
για ολική ή μερική ανικανότητα για εργασία, η οποία βεβαιώνεται με 
απόφαση της αρμόδιας Υγειονομικής Επιτροπής του ΙΚΑ που διαρκεί 
από 12-18 μήνες. 

Ο ακριβής προσδιορισμός του χρόνου (12-18 μήνες) καθορίζεται από 
τριμελή Επιτροπή αποτελουμένη από τον Πρόεδρο του Δ.Σ., το Γενικό 
Διευθυντή και τον Εκπρόσωπο των εργαζομένων. 

Η Επιτροπή δύναται να ζητά κατά περίπτωση γνωμάτευση από Ια¬ 
τρό που θα ορίζει το Δ.Σ. 

Η αποζημίωση καταβάλλεται με την προσκόμιση της απόφασης της 
Υγειονομικής Επιτροπής του ΙΚΑ και μετά την απόφαση της Τριμελούς 
Επιτροπής. Εάν η ασθένεια διαρκεί πλέον των 18 μηνών δεν απαιτείται 
η ρύθμιση από την παραπάνω Τριμελή Επιτροπή. 

Σε περίπτωση αποθεραπείας και επανόδου του μισθωτού στην υπηρε¬ 
σία του, η επαναπρόσληψή του είναι υποχρεωτική για τον ΟΑΣΘ αφού ο 
μισθωτός εμφανισθεί και δηλώσει ότι επιθυμεί να εργασθεί μέσα σε διά¬ 
στημα δύο μηνών από τον χρόνο της αποθεραπείας του. 

Όταν ο μισθωτός αυτής της παραγράφου μελλοντικά θα αποχωρήσει 
από την Υπηρεσία λόγω συνταξιοδότησής του, από τον κύριο ασφαλι¬ 
στικό του φορέα, ο ΟΑΣΘ θα του καταβάλει συμπληρωματικά μόνο την 
τυχόν διαφορά αποζημίωσης, αφού συμψηφίζει το ποσό που είχε προκα- 
ταβάλει σ’ αυτόν σύμφωνα με όσα παραπάνω στην παράγραφο αυτή 
αναφέροντάι, έτσι που το άθροισμά αυτών να δίνει πλήρη αποζημίωση, 


όπως αυτή θα ισχύει κατά το χρόνο της οριστικής αποχώρησής του από 
την Υπηρεσία, υπολογίζοντας μόνο το χρόνο εργασίας από την ημέρα 
της επιστροφής του. 

γ. Σε περίπτωση θανάτου μισθωτού, περιοριστικά, η σύζυγος, τα παι¬ 
διά του και οι επιζώντες γονείς του, κατά τα ποσοστά και η σειρά κληρο¬ 
νομικής διαδοχής τους, που προβλέπονται από τις κείμενες διατάξεις 
«περί κληρονομικής εξ αδιαθέτου διαδοχής» δικαιούνται να πάρουν την 
παραπάνω αναφερόμενη αποζημίωση, που αντιστοιχεί στα χρόνια υπη¬ 
ρεσίας του στην Επιχείρηση, κατά το χρόνο του θανάτου του. 

δ. Η παρ. α και β ισχύει για τις περιπτώσεις μισθωτών που θα κρι- 
θούν από το ΙΚΑ σαν δικαιούμενοι αναπηρικής (ολική ή μερική) σύντα¬ 
ξης, μετά την υπογραφή της σύμβασης αυτής. 

2. Στο προσωπικό Κινήσεως που αναφέρεται στην παρούσα χορηγεί¬ 
ται ένα μπουκάλι γάλα (μισό λίτρο) για κάθε μέρα παροχής εργασίας. 

Η παρούσα διάταξη δεν αποτελεί μισθολογική παροχή. 

3. ΡΕΠΩ. 

Οι μισθωτοί της παρούσας σύμβασης, πέρα από τις πρόσθετες ανα¬ 
παύσεις, δικαιούνται και μία ακόμη για την ημέρα του Μ. Σαββάτου. 

ΚΕΦΑΛΑΙΟ Δ' 

ΡΥΘΜΙΣΕΙΣ 

1. Κανένας από τους Επόπτες, Σταθμάρχες και Ελεγκτές που υπηρε¬ 
τούν σήμερα στον ΟΑΣΘ δεν είναι δυνατόν να απολυθεί λόγω κατάργη¬ 
σης θέσης από την εφαρμογή των σχετικών μέτρων, επιφυλασσομένων 
κατά τα λοιπά, των διατάξεων περί απόλυσης του προσωπικού, σύμ¬ 
φωνα με τις διατάξεις των ισχυόντων Κανονισμών. 

Στην περίπτωση αυτή διασφαλίζεται η απασχόλησή τους, καθώς και 
η προαγωγική εξέλιξή τους, μέσα σε πλαίσια ομότιμων καί συναφών κα¬ 
θηκόντων. 

2. Για λόγους ίσης μεταχείρισης θα ισχύσει η ίδια διαδικασία που θα 
ακολουθηθεί για την υπαγωγή στα βαρέα επαγγέλματα εργαζομένων 
στον ΗΛΠΑΠ και για τους Επόπτες γραμμών και Σταθμαρχοελεγκτές 
του ΟΑΣΘ. 

3. Σε περίπτωση ασθένειας του μισθωτού που αποδεικνύεται από πι¬ 
στοποιητικό της,αρμόδιας ΥγειονομικήςΈπιτροπής η εργασιακή σχέση 
δεν λύεται, η Επιχείρηση υποχρεούται να δεχθεί τη συνέχιση της απα¬ 
σχόλησης του μισθωτού μετά από την αποθεραπεία του. 

4. Κατά τα λοιπά διατηρούνται σε ισχύ για όλους τους μισθωτούς της 
παρούσας οι διατάξεις προηγουμένων ΕΣΣΕ και αποφάσεων Διοικητι¬ 
κών Διαιτητικών Δικαστηρίων υπό τον όρον ότι δεν έρχονται σε αντί¬ 
θεση. με τις ρυθμίσεις της παρούσας. 

5. Οι ώρες εργασίας είναι αυτές που ισχύουν σήμερα (40) ώρες ή κα¬ 
θορίζονται νόμιμα: 

6. Τυχόν καταβαλλόμενες αποδοχές ανώτερες από αυτές που καθο¬ 
ρίζονται με την παρούσα δεν μειώνονται. 

7. Εκ των αποδοχών των μελών του Σωματείου Εποπτών," Σταθ¬ 
μαρχοελεγκτών και Προσωπικού ΟΑΣΘ παρακρατείται η μηνιαία ει¬ 
σφορά των προς αυτή και αποδίδεται εις αυτή κατόπιν υπευθύνου δηλώ- 
σεως του Ν. 105/69 εις την οποία θα αναγράφονται τα μέλη και να 
ισχύει μερικής ή γενικής ανακλήσεως ταύτης δΓ ομοίου τρόπου. 

8. Συμφωνείται ότι εφόσον επέλθη διαφοροποίηση αποδοχών και λοι¬ 
πών όρων και συνθηκών εργασίας (π.χ. αναπαύσεις κ.λπ.) στους εργα¬ 
ζόμενους της ΕΑΣ αυτές θα έχουν ισχύ και στο προσωπικό που αφορά η 
παρούσα Συλλογική Σύμβαση από την ημερομηνία της διαφοροποίη- 
σης. 

9. Ζητήματα πολιτιστικά - ψυχαγωγικά, επιβράβευση αριστούχων 
μαθητών κ.λπ. αποτελούν αντικείμενο συζήτησης μεταξύ του Σωμα¬ 
τείου και Γενικού Διευθυντού του ΟΑΣΘ και η σχετική έγκριση γίνεται 
από το Δ.Σ. του ΟΑΣΘ. 

10. Οι πάσης φύσεως μισθολογικές μεταβολές που επέρχονται από 
την 1η μέχρι την 20ή οποιουδήποτε μηνός, λογίζονται ότι πραγματο¬ 
ποιήθηκαν την 1η αυτού του μηνός οι δε μεταβολές που επέρχονται από 
την 21η μέχρι την 31η οποιουδήποτε μηνός λογίζονται ότι πραγματο¬ 
ποιούνται την 1η του επομένου μηνός. 

11. Ως χρόνος υπηρεσίας για την συμπλήρωση προϋποθέσεων συ- 
νταξιοδότησης αναγνωρίζεται και η στρατιωτική θητεία εφόσον εξαγο- 
ρασθεί σύμφωνα με την κείμενη Νομοθεσία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Ε' 

I. ΛΟΙΠΕΣ ΠΑΡΟΧΕΣ 

1. Δελτίο ελεύθερης κυκλοφορίας. 

Στους μισθωτούς που υπάγονται στην παρούσα χορηγείται δελτίο 
ελεύθερης κυκλοφορίας σ’ όλες τις γραμμές του ΟΑΣΘ. Στις ή στους συ¬ 
ζύγους των εγγάμων υπαλλήλων χορηγείται επίσης δελτίο ελεύθερης 
κυκλοφορίας. Επίσης χορηγείται δελτίο ελεύθερης κυκλοφορίας σ’ 
όσους καθίστανται συνταξιούχοι και μόνο γι’ αυτούς. Το δικαίωμα 
τούτο διατηρούν και όσο έτυχαν μέχρι τώρα αυτού. 

2. Άδεια λόγω γάμου. 

Σε περίπτωση γάμου του προσωπικού της παρούσας παρέχεται άδεια 
επτά ημερολογιακών ημερών με πλήρεις αποδοχές και χωρίς να συμ¬ 
ψηφίζεται στην κανονική άδειά του. 

3. Άδεια λόγω τοκετού. 

Σε περίπτωση τοκετού της συζύγου του παρέχεται στο σύζυγο άδεια 
τριών εργασίμων ημερών με πλήρεις αποδοχές και χωρίς αυτή να συμ¬ 
ψηφίζεται στην κανονική άδειά του. Παρέχεται πλήρη προστασία της 
μητρότητας κατά τις κείμενες διατάξεις. 

4. Άδεια λόγω θανάτου. 

Σε περίπτωση θανάτου συγγενικού προσώπου μέχρι και δευτέρου 
βαθμού συγγένειας εξ αίματος ή εξ αγχιστείας παρέχεται άδεια δύο ερ¬ 
γασίμων ημερών, με πλήρεις αποδοχές και χωρίς αυτή να συμψηφίζεται 
στην κανονική άδεια, η άδεια αυτή προσαυξάνεται σε τέσσερις ημέρες, 
για απόσταση μεγαλύτερη των τριακοσίων χιλιομέτρων για την ηπει¬ 
ρωτική χώρα και εκατό χιλιομέτρων για τα νησιά. 

Οι παραπάνω άδειες λόγω γάμου, τοκετού, και θανάτου παρέχονται 
για απουσία του δικαιούχου σε διάστημα πέντε ημερών πριν ή μετά το 
γεγονός. 

Στις άδειες λόγω τοκετού και θανάτου δεν συμπεριλαμβάνονται οι 
ημέρες εβδομαδιαίας ανάπαυσης. 

5. Άδεια λόγω σπουδών. 

Στους μαθητές, στους σπουδαστές και φοιτητές όλων των επιπέδων 
εκπαίδευσης, εκτός στοιχειώδους παρέχεται σπουδαστική άδειά με πλή¬ 
ρεις αποδοχές και χωρίς να συμψηφίζεται στην κανονική άδειά τους. 

Η άδεια αυτή παρέχεται κάθε φορά σύμφωνα με τον Νόμο και κατά 
την κρίση του Γενικού Διευθυντού του ΟΑΣΘ με βάση δικαιολογητικό 
πιστοποιητικό της οικείας Σχολής και υπεύθυνη βεβαίωση του ενδιαφε¬ 
ρομένου, ότι κατά το χρονικό αυτό διάστημα μετείχε στις εξετάσεις. 

6. Κανονική άδεια. 

Παρέχεται κάθε χρόνο κανονική άδεια με πλήρεις αποδοχές όπως 
προβλέπεται από τις σχετικές διατάξεις για τον Δημόσιο τομέα. 

Το επίδομα αδείας καταβάλλεται με τη λήψη συνολικά 10 ημερών 
άδειας τουλάχιστον. 

7. Όσοι εκ των μισθωτών δίδουν αίμα, δικαιούνται το ημερομίσθιο 
της ημέρας εκείνης εφόσον διακόπτουν την εργασία τους ή το ημερομί¬ 
σθιο της επομένης ημέρας εφόσον γνωστοποιήσουν έγκαιρα την Υπηρε¬ 
σία και προσκομίσουν σχετική βεβαίωση του Νοσοκομείου. 

8. Ο ΟΑΣΘ υποχρεούται να χορηγεί το ημερομίσθιο στο προσωπικό 
της παρούσας, για τις ημέρες που απασχολείται στα δικαστήρια για 
μαρτυρικές καταθέσεις υπέρ του ΟΑΣΘ ή όταν είναι κατηγορούμενοι 
για υπόθεση του ΟΑΣΘ' και αθωωθούν. 

9. Κατά την ημέρα της ονομαστικής εορτής του κάθε εργαζομένου 
του χορηγείται ένα έκτακτο ρεπώ από τα δικαιούμενα εφόσον το επιθυ¬ 
μεί ή του γίνεται αλλαγή βάρδιας. Η ρύθμιση αυτή θα γίνεται ύστερα 
από αίτηση του εργαζομένου η οποία θα υποβάλλεται προ 5 εργασίμων 
ημερών. 

10. Κατασκηνώσεις. 

Με δαπάνη και μέριμνα του ΟΑΣΘ θα αποστέλλονται τα παιδιά των 
εργαζομένων που συμπληρώνουν μέχρι 30 Ιουνίου τον 6ο χρόνο της 
ηλικίας τους και δεν έχουν συμπληρώσει το 12ο χρόνο σε παιδικές κα¬ 
τασκηνώσεις. Κατ’ εξαίρεση επιτρέπεται η αποστολή και παιδιών μέχρι 
14 ετών εφόσον έχουν αδελφό ή αδελφή στην ίδια κατασκήνωση ηλικίας 
6-12 ετών. 

Η παρούσα διάταξη δεν αποτελεί μισθοδοτική παροχή. 

11. Ειδικοί και Βρεφονηπιακοί Σταθμοί. 

Ο ΟΑΣΘ για την εξυπηρέτηση του προσωπικού του αναλαμβάνει να 
καλύπτει το σύνολο των μηνιαίων δαπανών Κρατικών Σταθμών ή Ιδιω¬ 
τικών Σταθμών. Στην περίπτωση αυτή το ύψος της δαπάνης δεν δύνα- 
ται να υπερβαίνει το προβλεπόμενο στους Κρατικούς σταθμούς για προ¬ 


βληματικά παιδιά εργαζομένων του Οργανισμού με την προσκόμιση 
σχετικής απόδειξης του Σταθμού. 

Ο χαρακτηρισμός και η γνωμάτευση για την προβληματικότητα του 
παιδιού βεβαιώνεται με σχετικό πιστοποιητικό του ασφαλιστικού φορέα 
στον οποίο είναι ασφαλισμένος ο Γονέας. 

Επίσης ο ΟΑΣΘ αναλαμβάνει να καλύπτει μέρος των μηνιαίων δα¬ 
πανών βρεφονηπιακών σταθμών, για τα παιδιά των οποίων και οι δύο 
γονείς εργάζονται, χορηγώντας για ένα παιδί το ποσό των 5.250 δρχ. 
για τα δύο παιδιά το ποσό των 7.500 δρχ. και για τα τρία παιδιά το 
ποσό των 10.500 δρχ. με την προσκόμιση σχετικής απόδειξης του 
σταθμού και εφόσον οι γονείς του (των παιδιών εμπίπτουν στις προϋπο¬ 
θέσεις που έθεσε) θέτει η σχετική Επιτροπή, σύμφωνα με τα εφαρμοζό¬ 
μενα στην ΕΑΣ στην οποία συμμετέσχον / συμμετέχουν και Εκπρόσω¬ 
ποι των εργαζομένων. 

Η παρούσα διάταξη δεν αποτελεί μισθοδοτική παροχή. 

12. ΣΤΑΘΜΟΙ Α' ΒΟΗΘΕΙΩΝ. 

Ο ΟΑΣΘ αναλαμβάνει να οργανώσει και λειτουργήσει Σταθμούς για 
την παροχή πρώτων βοηθειών από ειδικά προς τούτο εκπαιδευμένο 
προσωπικό του, μετά από εμπεριστατωμένη μελέτη που θα συνταχθεί 
από την Επιτροπή Υγιεινής και Εργασίας. 

13. Επιτροπή Υγιεινής και Εργασίας. 

Πλήρη εφαρμογή των διατάξεων του Ν. 1568/85 περί υγιεινής και 
ασφάλειας των εργαζομένων. 

14. Επιτροπή μελέτης μισθολογίου. 

Θα πρέπει να συσταθεί Επιτροπή μελέτης νέου ενιαίου μισθολογίου 
στους φορείς Αστικών Συγκ/νιών (ΕΑΣ, ΗΛΠΑΠ, ΟΑΣΘ) κάτω από 
την εποπτεία του Υπουργείου Μεταφορών - Επικοινωνιών και με την 
συμμετοχή εκπροσώπων των εργαζομένων στους φορείς της Γ.Σ.Ε.Ε. 
και των φορέων. 

15. Αυτόματη τιμαριθμική Αναπροσαρμογή. 

Παρέχεται ΑΤΑ σύμφωνα με τις κείμενες διατάξεις που αφορούν 
αποκλειστικά την ΑΤΑ και ισχύουν στο Δημόσιο Τομέα από 1.5.1982. 

16. Επειδή η κατά γράμμα εφαρμογή της συμβάσεως (Σταθμαρχοε¬ 
λεγκτών) μπορεί να δημιουργήσει πρόβλημα σε ομάδα εργαζομένων να 
θεραπευθεί κατά τον τρόπο εφαρμογής της. 

Η ισχύς της παρούσης άρχεται από 1.1.1989 πλην των όρων για 
τους οποίους ρητώς ορίζεται άλλη χρονολογία ενάρξεως της ισχύος. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 9 Αυγούστου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 

-φ- 

Αριθ. 31728 (3) 

Καταβολή μέρους των οφειλόμενων δεδουλευμένων, αποδοχών στους 

μισθωτούς της επιχ/σης ΑΕΒΕ Ε.Κ. ΠΕΡΔΙΚΗΣ που έκαναν επί¬ 
σχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

’ Εχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απααχολήαεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθμ. 2627/89 γνωμοδότηση του Δ.Σ. του ΟΑΕΔ (αριθμ. 
συνεδρίασης 30/4.8.89) που μας υποβλήθηκε με το αριθμ. 122138/ 
18.8.89 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης ΑΕΒΕ Ε.Κ. ΠΕΡΔΙΚΗΣ, αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 14 
μισθωτούς της επιχ/σης ΑΕΒΕ Ε.Κ. ΠΕΡΔΙΚΗΣ που έκαναν επίσχεση 
εργασίας μέρους των οφειλόμενων δεδουλευμένων αποδοχών τους από 
1.3.- 30.4.89 και μέχρι του ποσού των τριάντα χιλιάδων (30.000) συ¬ 
νολικού ύψους τετρακοσίων είκοσι χιλιάδων δρχ. (420.000). 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 9 Αυγούστου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 

Αριθ. οιχ. 55676/1623 (4) 

Συμπλήρωση της 75724/1151/30.12.1983 κοινής Απόφασης των 
Υπουργών Προεδρίας της Κυβέρνησης και Χωροταξίας, Οικισμού 
και Περιβάλλοντος (ΦΕΚ 767Β). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

' Εχοντας υπόψη: 

1. Τις διατάξεις του άρθρου 4 παρ. 2 του Ν. 1232/1982 «Επανα¬ 
φορά σε ισχύ, τροποποίηση και συμπλήρωση διατάξεων του Ν.Δ. 
4352/1964 και άλλες διατάξεις» (ΦΕΚ 22Α). 

2. Τις διατάξεις του άρθρου 19 παρ^3 του Ν. 1476/1984, (ΦΕΚ 

136Α). 

3. Την απόφαση ΔΙΟΔ/Φ.7/98/952.3/10.10.1988 του Υπουρ¬ 
γού Προεδρίας της Κυβέρνησης με την οποία παρατείνεται μέχρι 
31.12.1989 η προθεσμία για σύσταση, σύνθεση και ανασύνθεση συλλο¬ 
γικών οργάνων του Δημοσίου Τομέα (ΦΕΚ 746Β). 

4. Το Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137Α). 

5. Το Π.Δ. 51/1988, «Οργανισμός του Υπουργείου Περιβάλλοντος, 
Χωροταξίας και Δημοσίων Έργων» (ΦΕΚ 19Α). 

6. Το Π.Δ. 404/1989, «Αναδιάρθρωση και Σύσταση Διευθύνσεων 
Περιφέρειας του ΥΠΕΧΩΔΕ» (ΦΕΚ 173Α), αποφασίζουμε: 

1. Μετά την παράγραφο 1 του άρθρου 3, της 75724/1151/ 
30.12.1983 κοινής απόφασης των Υπουργών Προεδρίας της Κυβέρ¬ 
νησης και Χωροταξίας, Οικισμού και Περιβάλλοντος, προστίθεται πα¬ 
ράγραφος 2 ως εξής: 

«2. Συνιστάται επίσης Περιφερειακό Συμβούλιο Χωροταξίας Οικισμού 
και Περιβάλλοντος στο Γραφείο Περιβάλλοντος και Χωροταξίας Ρόδου 
με χωρική αρμοδιότητα στον Νομό Δωδεκαννήσου». 

2. Μετά την περίπτωση (στ) της παραγράφου 2 του αυτού άρθρου 3, 
προστίθεται περίπτωση (ζ) ως εξής: 

«ζ. Για το Γραφείο Περιβάλλοντος και Χωροταξίας Ρόδου, ως μέλη 
των παραπάνω περιπτώσεων (α) και (στ) ορίζονται αντίστοιχα ο Προϊ¬ 
στάμενος του Γραφείου Περιβάλλοντος και Χωροταξίας Ρόδου και 
υπάλληλοι του υπόψη Γραφείου ή του Τμήματος Πολεοδομίας και Πο- 
λεοδομικών Εφαρμογών Ν. Δωδεκαννήσου». 

3. Στο τέλος του τελευταίου εδαφίου της παραγράφου 2 του αυτού 
άρθρου 3, προστίθενται τα εξής: 

«Στο Περιφερειακό Συμβούλιο Χωροταξίας, Οικισμού και Περιβάλ¬ 
λοντος Ρόδου, ως γραμματέας ορίζεται υπάλληλος του οικείου Γρα¬ 
φείου ή του Τμήματος Πολεοδομίας και Πολεοδομικών Εφαρμογών Ν. 
Δωδεκαννήσου». 

4. Στο τέλος του πρώτου εδαφίου της παραγράφου 3 του αυτού άρ¬ 
θρου 3, προστίθενται τα εξής: 

«καθώς και σε θέματα που παραπέμπονται προς γνωμοδότηση από 
τον Προϊστάμενο του Γραφείου Περιβάλλοντος και Χωροταξίας και τον 
Γενικό Γραμματέα Περιφέρειας. Ειδικότερα το Περιφερειακό Συμβού¬ 
λιο Χωροταξίας, Οικισμού και Περιβάλλοντος του Γραφείου Περιβάλ¬ 
λοντος και Χωροταξίας Ρόδου, γνωμοδοτεί για αντίστοιχα θέματα του 
Ν. Δωδεκαννήσου». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Αυγούατου 1989 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΗΜΟΣΙΩΝ ΕΡΓΩΝ 

ΑΘΑΝ. ΚΑΝΕΛΛΟΠΟΥΛΟΣ ΣΩΤΗΡΗΣ ΚΟΥΒΕΛΑΣ 
-♦-— 

Αριθ. 19643/581 (5) 

Έγκριση τροποποίησης του άρθρου 6 του καταστατικού του Οικοδομι¬ 
κού Συνεταιρισμού που εδρεύει στην Αθήνα με την επωνυμία «ΝΕΟΣ 
ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ ΜΟΝΙΜΩΝ ΥΠΑΛΛΗΛΩΝ 
ΥΠΟΥΡΓΕΙΟΥ ΓΕΩΡΓΙΑΣ ΣΥΝ. Π.Ε.». 

Ο ΕΙΔΙΚΟΣ ΓΡΑΜΜΑΤΕΑΣ ΤΟΥ ΥΠ.ΠΕ.ΧΩ.Δ.Ε. 

■Έχοντας υπόψη: 

1. Την 41621/364/6.6.88 απόφαση Υπουργού ΠΕ.ΧΩ.Δ.Ε. 
«Περί μεταβιβάσεως αρμοδιοτήτων» (ΦΕΚ 376/Β/88). 


2. Τον Ν. 1337/83 (ΦΕΚ 33Α/14.3.83) «Επέκταση των Πολεο¬ 
δομικών σχεδίων, οικιστική ανάπτυξη και σχετικές ρυθμίσεις» και ειδι¬ 
κότερα το άρθρο 42 αυτού. 

3. Το Π.Δ. 93/87 (ΦΕΚ 52Α/16.4.87) «Αναμόρφωση και ενοποί¬ 
ηση της νομοθεσίας για τους Οικοδομικούς Συνεταιρισμούς, τρόπος ορ¬ 
γάνωσης διοίκησης και λειτουργίας αυτών και πολεοδόμηση εκτάσεων 
Οικοδομικών Συνεταιρισμών». 

4. Το από 22.3.68 Καταστατικό του Οικοδομικού Συνεταιρισμού με 
έδρα την Αθήνα και με επωνυμία «ΝΕΟΣ ΟΙΚΟΔΟΜΙΚΟΣ ΣΥΝΕΤΑΙ¬ 
ΡΙΣΜΟΣ ΜΟΝΙΜΩΝ ΥΠΑΛΛΗΛΩΝ ΥΠΟΥΡΓΕΙΟΥ ΓΕΩΡΓΙΑΣ» 
(Σ.Π.Ε.) που εγκρίθηκε με την υπ’ αριθ. Δ46/3185/Φ 757/10.1.69 
απόφαση του Υπουργού Κοινωνικών Υπηρεσιών (ΦΕΚ 103 Β'/ 
12.2.69) και τροποποιήθηκε με τις υπ’ αριθ. Δ4δ/26270/757/ 
27.12.69 (ΦΕΚ 34Β719.1.70) και Δ4/10992/339/5.8.72 (ΦΕΚ 
611 Β’/19.8.72) αποφάσεις του Υπουργού Κοινωνικών Υπηρεσιών 
επίσης. 

5. Το με αριθ. πρωτ. 3655/89 έγγραφο του προαναφερόμενου Οι¬ 
κοδομικού Συνεταιρισμού (αρ. πρωτ. ΥΠΕΧΩΔΕ 19643/581/89), με 
το οποίο ζητήθηκε η τροποποίηση του άρθρου 6 του αμέσως προαναφε¬ 
ρόμενου καταστατικού του Οικοδομικού Συνεταιρισμού για την παρά¬ 
ταση του χρόνου διάρκειάς του που δομικού Συνεταιρισμού για την πα¬ 
ράταση του χρόνου διάρκειάς του που ήδη έληξε, όπως υποβλήθηκε 
τροποποιημένο το σχετικό άρθρο του καταστατικού του σύμφωνα με το 
υπ’ αριθ. 84/8.2.88 πρακτικό της Γενικής Συνέλευσης των μελών του 
Οικοδομικού Συνεταιρισμού, αποφασίζουμε: 

Εγκρίνουμε την τροποποίηση του άρθρου 6 του Καταστατικού του 
Οικοδομικού Συνεταιρισμού με την επωνυμία «ΝΕΟΣ ΟΙΚΟΔΟΜΙΚΟΣ 
ΣΥΝΕΤΑΙΡΙΣΜΟΣ ΜΟΝΙΜΩΝ ΥΠΑΛΛΗΛΩΝ ΥΠΟΥΡΓΕΙΟΥ ΓΕ¬ 
ΩΡΓΙΑΣ» (Σ.Π.Ε.) το οποίο όπως τροποποιείται έχει ως εξής: 

Άρθρο 6 
Διάρκεια 

Η χρονική διάρκεια της λειτουργίας του Συνεταιρισμού, πού λήγει 
στις 12.2.1989, παρατείνεται για (4) τέσσερα ακόμη χρόνια και λήγει 
την 12 Φεβρουάριου 1993. 

Κατά τα λοιπά ισχύει το προαναφερόμενο από 22.3.68 Καταστατικό 
του Οικοδομικού Συνεταιρισμού, όπως έχει τροποποιηθεί σύμφωνα με 
τα προαναφερόμενα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Αυγούστου 1989 

Ο Ειδικός Γραμματέας 
Γ. ΤΖΙΒΑΝΙΔΗΣ 

- ♦- 

Αριθ. ΔΕ 13486 (6) 

Τροποποίηση και προσαρμογή του νέου Οργανισμού Εσωτερικής Υπη¬ 
ρεσίας τού Δήμου Κω, Ν. Δωδεκανήσου, στις διατάξεις του Ν. 
1586/86. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
του κώδικος περί καταστάσεως προσωπικού Οργανισμών Τοπικής 
Αυτ/σεως». 

2. Τις όμοιες του Ν. 1586/86 «βαθμολογική διάρθρωση των θέ¬ 
σεων του Δημοσίου ΝΠΔΔ και ΟΤΑ και άλλες διατάξεις». 

3. Την 53560/6.8.86 εγκύκλιο του Υπουργείου Εσωτερικών, σχε¬ 
τικά με την ψήφιση Ο.Ε.Υ. Δήμων και Κοινοτήτων. 

4. Την οικονομική κατάσταση του Δήμου Κω και τις πραγματικές 
ανάγκες σε προσωπικό αυτού, όπως προκύπτουν από τα στοιχεία του 
φακέλλου. 

5. Την σύμφωνη γνωμοδότηση του Υπηρεσιακού Συμβουλίου, του 
άρθρου 14του Ν. 1586/86,που διατυπώθηκε στο αριθ. 1/1989 Πρα¬ 
κτικό του, θέμα 4ο. 

6. Την 7/1989 απόφαση του Δημοτικού Συμβουλίου Κω, για τρο¬ 
ποποίηση και προσαρμογή του Ο.Ε.Υ. του, στις διατάξεις του Ν. 1586/ 
86 . 

7. Τις διατάξεις του άρθρου 153 του Π.Δ/τος 76/85, αποφασί¬ 
ζουμε: 

Εγκρίνουμε την αριθ. 7/1989 απόφαση του Δημοτικού Συμβουλίου 
Κω, με την οποία τροποποιείται και προσαρμόζεται ο νέος Οργανισμός 

Εσωτερικής Υπηρεσίας του Δήμου ως εξής: 

Άρθρο 1 

Το οργανωτικό σχήμα του Δήμου Κω συγκροτείται από: 

1. Την Διεύθυνση Διοικητικών Υπηρεσιών που περιλαμβάνει: 
α) Το Τμήμα Δημοτικής, Πολιτικής και Οργάνωσης. 

β) Το Τμήμα Διοίκησης και Προσωπικού. 

γ) Το Τμήμα Δημοτικής Κατάστασης και Ληξιαρχείου. 

8) Το Τμήμα Προγραμματισμού και Ανάπτυξης. 

2. Την Διεύθυνση Οικονομικών Υπηρεσιών που περιλαμβάνει: 

Το Τμήμα Λογιστικό και επιμελητείας. 

Το Τμήμα εσόδων και Δημοτικής περιουσίας. 

3. Την Διεύθυνση Τεχνικών Υπηρεσιών που περιλαμβάνει: 

Το Τμήμα Αρχιτεκτονικό και σχεδίου πόλης - Μελετών και εκτέλε¬ 
σης έργων - Τοπογραφικό. 

Το Τμήμα Πολεοδομίας. 

Το Τμήμα μηχανολογικό - Ηλεκτρολογικό. 

Το Τμήμα Προστασίας Περιβάλλοντος. 

Προϊστάμενοι στις Διευθύνσεις: Διοικητικών καί Οικονομικών καθώς 
και στα τμήματα αυτών κρίνονται και τοποθετούνται υπάλληλοι Κλά¬ 
δου ΠΕΙ και εάν δεν υπάρχουν υπάλληλοι ΔΕΙ και βαθμός όπως ορίζει 
το άρθρο 9 του Νόμου 1586/86. 

Προϊστάμενος της Διεύθυνσης Τεχν. Υπηρεσιών κρίνεται και τοποθε¬ 
τείται υπάλληλος των κλάδων ΠΕ3-ΠΕ6 και εάν δεν υπάρχουν υπάλ¬ 
ληλοι ΤΕ γενικά με βαθμό όπως ορίζει το άρθρο 9 του Ν. 1586/86. 

Προϊστάμενοι των τμημάτων: Αρχιτεκτονικού και σχεδίου πόλης με¬ 
λετών και εκτέλεσης έργων - τοπογραφικό καθώς και του τμήματος 
πολεοδομίας, κρίνονται υπάλληλοι των κλάδων ΠΕ3, ΠΕ4 ή ΠΕ6 και 
αν δεν υπάρχουν του κλάδου ΤΕ3 Τεχνολόγων πολιτικών μηχανικών. 

Προϊστάμενος στο Μηχανολογικό-Ηλεκτρολογικό τμήμα κρίνεται 
και τοποθετείται υπάλληλος του κλάδου ΠΕ5 μηχανολόγων μηχανι¬ 
κών. 

Προϊστάμενος στο τμήμα Προστασίας Περιβάλλοντος, κρίνεται και 
τοποθετείται υπάλληλος του κλάδου ΠΕ9 γεωπόνων. 

·■"' * Άρθρο 2. 

ι Διάρθρωση - Διαβάθμιση θέσεων 

Οι θέσεις του προσωπικού του Δήμου Κω διαρθρώνονται και διαβαθ¬ 
μίζονται ως εξής: 

Α) ΜΟΝΙΜΟ ΠΡΟΣΩΠΙΚΟ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
ΤΜΗΜΑΤΟΣ 

Κλάδος ΠΕΙ Διοικητικού. 

Πέντε (5) θέσεις με βαθμούς Γ-Α. 

Κλάδος ΔΕΙ Διοικητικού. 

Τριάντα πέντε (35) θέσεις με βαθμούς Γ-Α. 

Κλάδος ΥΕ1 κλητήρων - θυρωρών - γεν. καθηκόντων 
Δύο (2) θέσεις με βαθμούς Δ-Γ. 

Κλάδος ΥΕ16 εργατών γενικά. 

Δύο (2) θέσεις με βαθμούς Δ-Γ. 

Β) ΜΟΝΙΜΟ ΠΡΟΣΩΠΙΚΟ ΤΕΧΝΙΚΟΥ ΤΜΗΜΑΤΟΣ 
α) Κατηγορία ΠΕ 

Κλάδος ΠΕ3 πολιτικών μηχανικών. 

Τρεις (3) θέσεις με βαθμούς Γ-Α. 

Κλάδος ΠΕ4 Αρχιτεκτόνων μηχανικών. 

Τρεις (3) θέσεις με βαθμούς Γ-Α. 

Κλάδος ΠΕ5 μηχανολόγων μηχανικών. 

Δύό (2) θέσεις με βαθμούς Γ-Α. 

• Κλάδος ΠΕ6 τοπογράφων μηχανικών. 

Δύο (2) θέσεις με βαθμούς Γ-Α. 

Κλάδος ΠΕ9 γεωπόνων. 

Μία (1) θέση με βαθμούς Γ-Α. 

Κλάδος ΠΕ11 πληροφορικής. 

Μία (1) θέση με βαθμούς Γ-Α. 
β) Κατηγορία ΔΕ 
Κλάδος ΔΕΙ Διοικητικού. 

Μία (1) θέση με βαθμούς Γ-Α. 

Κλάδος ΔΕ5 δομικών έργων. 

Πέντε (5) θέσεις εργοδηγών με βαθμούς Γ-Α. 

Κλάδος ΔΕ6 σχεδιαστών. 

Τρεις (3) θέσεις με βαθμούς Γ-Α. 


Κλάδος ΔΕ2 εποπτών καθαριότητας. 

Δύο (2) θέσεις με βαθμούς Γ-Α. 

Κλάδος ΔΕ24 ηλεκτρολόγων. 

Τέσσερις (4) θέσεις με βαθμούς Γ-Α. 

Κλάδος ΔΕ26 μηχανοτεχνιτών αυτοκινήτων. 

Τρεις (3) θέσεις με βαθμούς Γ-Α. 

Κλάδος ΔΕ28 χειριστών μηχανημάτων έργων. 

Τέσσερις (4) θέσεις με βαθμούς Γ-Α. 

Κλάδος ΔΕ29 οδηγών αυτοκινήτων. 

Δεκατέσσερις (14) θέσεις με βαθμούς Γ-Α. 

Κλάδος ΔΕ30 τεχνιτών γενικά. 

Επτά (7) θέσεις οικοδόμων κτιστών με βαθμούς Γ-Α. 

Τέσσερις (4) θέσεις τεχνιτών καλουπατζίδων με βαθμούς Γ-Α. 
Ένδεκα (11) θέσεις τεχνιτών σουβατζίδων με βαθμούς Γ-Α. 
Τρεις (3) θέσεις ελαιοχρωματιστών με βαθμούς Γ-Α. 

Δύο (2) θέσεις υδραυλικών με βαθμούς Γ-Α. 

Δεκατέσσερις (14) θέσεις τεχνιτών οδοποιίας με βαθμούς Γ-Α. 
Τέσσερις (4) θέσεις ξυλουργών με βαθμούς Γ-Α. 

Κλάδος ΔΕ35 δενδροκηπουρών - δενδροκόμων ανθοκόμων. 
Δεκαέξι (16) θέσεις με βαθμούς Γ-Α. 1 

Κλάδος ΔΕ38 προσωπικού Η/Υ. 

Μία (1) θέση προγραμματιστού ηλεκτρονικού υπολογιστή με βαθ¬ 
μούς Γ-Α. 

Μία (1) θέση χειριστού ηλεκτρονικού υπολογιστή με βαθμούς Γ-Α. 
γ) Κατηγορία ΥΕ 

Κλάδος ΥΕ1 κλητήρων - θυρωρών - γεν. καθηκόντων. 

Τέσσερις (4) θέσεις φυλάκων παιδικών χαρών και νεκροταφείου με 
βαθμούς Δ-Γ. 

Κλάδος ΥΕ16 εργατών γενικά. 

Σαράντα πέντε (45) θέσεις οδοκαθαριστών με βαθμούς Δ-Γ. 
Δεκαπέντε (15) θέσεις εργατών οικοδόμων με βαθμούς Δ-Γ. 
Ένδεκα (11) θέσεις εργατών οδοποιίας με βαθμούς Δ-Γ. 

Τέσσερις (4) θέσεις εργατών καθαρισμού αφοδευτηρίων με βαθμούς 
Δ-Γ. 

Δύο (2) θέσεις φυλάκων σφαγείων με βαθμούς Δ-Γ. 

Τέσσερις (4) θέσεις εργατών εξυγίανσης με βαθμούς Δ-Γ. 
Τέσσερις (4) θέσεις εργατών ελαιοχρωματιστών με βαθμούς Δ-Γ. 
Μία (1) θέση καθαρίστριας γραφείου με βαθμούς Δ-Γ. 

Γ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ ΧΡΟ¬ 
ΝΟΥ 

(Προσωποπαγείς θέσεις Νόμου 1476/84 και 1735/87) 

Δεκαέξι (16) θέσεις Διοικητικών υπαλλήλων. 

Έξι (6) θέσεις χειριστών μηχανημάτων έργων. 

Έξι (6) θέσεις οδηγών αυτοκινήτων. 

Οκτώ (8) θέσεις τεχνιτών γενικά. 

Οκτώ (8) θέσεις δενδροκηπουρών, δενδροκόμων, κηπουρών, ανθο¬ 
κόμων 

Είκοσι τέσσερις (24) θέσεις εργατών γενικά. 

Κατά τα λοιπά άρθρα ισχύουν τα συμπεριλαμβανόμενα στην από¬ 
φαση του Δημοτικού Συμβουλίου Κω αριθ. 7/1989. 

Η απόφαση αυτή να δημοσιευθεί στην Εφημερίδα της Κυβερνήσει·*;. 

Ρόδος, 28 Ιουλίου 1989 

Ο Νομαρχών Δ/ντής 
ΣΩΤΗΡΙΟΣ ΣΙΓΟΥΡΟΣ 

-♦- 

Αριθ. 9897 (7) 

Σύσταση ίδιου Νομικού Προσώπου με το όνομα «Σχολική Επιτροπή Β/ 
θμιας Εκπαίδευσης Κοινότητας Πάστρας» Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη: 

1. Τις διατάξεις του άρθρου 175 του Δημοτικού και Κοινοτικού Κώ¬ 
δικα Προεδρικό Διάταγμα 76/1985. 

2. Τις διατάξεις του Π.Δ/τος 331/1983 «Μεταβίβαση αρμοδιοτή¬ 
των του Υπουργού Εσωτερικών στους Νομάρχες». 

3. Την αριθ. ΣΤ 5/26/4.10.1988 κοινή υπουργική απόφαση των 
Υπουργών Εσωτερικών, Οικονομικών, Εθνικής Παιδείας και Θρησκευ¬ 
μάτων και Περιβάλλοντος, Χωροταξίας και Δημοσίων Έργων ΦΕΚ 

732/5.10.1988 «περί σχολικής περιουσίας, δαπάνες λειτουργίας, επι¬ 
σκευής και συντήρησης των σχολικών μονάδων πρωτοβάθμιας και δευ¬ 
τεροβάθμιας Εκπαίδευσης». 

4. Την αρ. 24/1989 απόφαση του Δημοτικού ή Κοινοτικού Συμβου¬ 
λίου, αποφασίζουμε: 

1. Συστήνουμε ίδιο' Νομικό Πρόσωπο με το όνομα «Σχολική Επι¬ 
τροπή Β/θμιας Εκπαίδευσης και έδρα την Κοινότητα Πάστρας. 

2. Σκοπός του Νομικού αυτού προσώπου είναι: α) Η διαχείριση των 
πιστώσεων που διατίθενται για τις λειτουργικές δαπάνες καθαριότητας, 
θέρμανσης, φωτισμού, ύδρευσης, τηλεφώνου, αποχ/σης αναλωσίμων 
υλικών κ.λπ. Η εκτέλεση μικρών έργων για επισκευή και συντήρηση 
των διδακτηρίων. Η αντικατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστάσεων. Η φροντίδα 
για την εξεύρεση άλλων πόρων και εφοδιασμός των σχολικών μονάδων 
με έπιπλα και σκεύη, με βιβλία για την σχολική βιβλιοθήκη και γενικά 
με όλα τα μέσα που είναι απαραίτητα για τη λειτουργία του και γενικό¬ 
τερα τη λήψη όλων των μέτρων που κρϊνονται αναγκαία για τη στήριξη 
της διοικ/κής λειτουργίας των σχολικών μονάδων. 

3. Το εν λόγω Νομικό Πρόσωπο θα διοικείται από 5μελές διοικητικό 
συμβούλιο που θα αποτελείται από τους: α) του εκάστοτε πρόεδρο της 
Κοινότητας ως Πρόεδρο, β) δύο κοινοτικούς συμβούλους, γ) το δ/ντή 
του Γυμνασίου - Λυκείου και δ) εκπρόσωπο του συλλόγου γονέων και 
κηδεμόνων Γυμνασίου - Λυκείου. 

Η θητεία του Διοικητικού Συμβουλίου είναι διετής και αρχίζει το 
πρώτο και τρίτο έτος θητείας της Δημοτικής ή Κοινοτικής περιόδου. 

Το Διοικητικό Συμβούλιο στην αρχή κάθε διετίας ορίζει Αντιπρόεδρο 
ένα από τα μέλη του. 

Το Νομικό Πρόσωπο εκπροσωπείται ενώπιον των δικαστηρίων και 
πάσης αρχής από τον Πρόεδρο και τούτου απόντος ή κωλυομένου από 
τον Αντιπρόεδρο. 

4. Πόροι του Νομικού Προσώπου είναι: α) Η ετήσια επιχορήγηση της 
Κοιν/τας, β) η ετήσια επιχορήγηση του κράτους, γ) κάθε είδους εισφο¬ 
ρές, δωρεές, κληρονομιές, κληροδοσίες, δ) εισπράξεις από το αντίτιμο 
των παρεχόμενων πραγμάτων ή υπηρεσιών, ε) πρόσοδοι από την πε¬ 
ριουσία τους και ζ) περιουσία (αναγράφεται η περιουσία που τυχόν αφιε¬ 
ρώνεται). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 3 Αυγούστου 1989 

Ο Νομαρχών Δ/ντής 
ΤΡΥΦΩΝ ΠΑΝΙΤΣΑΣ 

-♦- 

Αριθ. 9896 (8) 

Σύσταση ίδιου Νομικού προσώπου με το όνομα «Σχολική Επιτροπή 
Πρωτοβάθμιας Εκπ/σης Κοινότητας Πάστρας» Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτικού Κώ¬ 


δικα Προεδρικό Διάταγμα 76/1985. 

2. Τις διατάξεις του Π. Δ/τος 331/1983 «Μεταβίβαση αρμοδιοτή¬ 
των του Υπουργού Εσωτερικών στους Νομάρχες». 

3. Την αριθ. ΣΤ 5/26/4.10.1988 κοινή υπουργική απόφαση των 
Υπουργών Εσ/κών, Οικονομικών, Εθνικής Παιδείας και Θρησκευμά¬ 
των και Περιβάλλοντος, Χωροταξίας και Δημοσίων Έργων ΦΕΚ 732/ 
5.10.1988 «περί σχολικής περιουσίας, δαπάνες λειτουργίας, επισκευής 
και συντήρησης των σχολικών μονάδων πρωτοβάθμιας και Δευτερο¬ 
βάθμιας Εκπαίδευσης». 

4. Την αριθ. 23/1989 απόφαση του Δημοτικού ή Κοινοτικού.Συμ- 
βουλίου, αποφασίζουμε: 

1. Συστήνουμε ίδιο Νομικό Πρόσωπο με το όνομα «Σχολική Επι¬ 
τροπή Α/θμιας Εκπ/σης και έδρα την Κοινότητα Πάστρας. 

2. Σκοπός του Νομικού αυτού Προσώπου είναι: α) η Διαχείριση των 
πιστώσεων που διατίθενται για τις λειτουργικές δαπάνες καθ/τας, θέρ¬ 
μανσης, φωτισμού, ύδρευσης, τηλεφώνου, αποχ/σης αναλώσιμων υλι¬ 
κών κ.λπ. Η εκτέλεση μικρών έργων για επισκευή & συντήρηση των δι¬ 
δακτηρίων. Η αποκατάσταση φθορών και ζημιών των επίπλων, εξοπλι¬ 
σμού γενικά των διδακτηριακών εγκαταστάσεων. Η φροντίδα για την 
εξεύρεση άλλων πόρων και ο εφοδιασμός των σχολικών μονάδων με 
έπιπλα και σκεύη, με βιβλία για τη σχολική βιβλιοθήκη και γενικά με 
όλα τα μέσα που είναι απαραίτητα για τη λειτουργία τους και γενικότερα 
η λήψη όλων των μέτρων που κρϊνονται αναγκαία για τη στήριξη της 
διοικητικής λειτουργίας των σχολικών μονάδων. 

3. Το εν λόγω'Νομικό Πρόσωπο θα διοικείται από 7μελές διοικητικό 
συμβούλιο που θα αποτελείται από τους α) τον εκάστοτε πρόεδρο της 
Κοινότητας ως Πρόεδρο, β) Δύο κοινοτικούς συμβούλους, γ) το δ/ντή 
του Δημοτικού σχολείου, δ) το Δ/ντή του Νηπιαγωγείου, ε) εκπρόσωπο 
του συλλόγου γονέων και κηδεμόνων του Δημοτικού ή στ) εκπρόσωπο 
του συλλόγου γονέων και κηδεμόνων του Νηπιαγωγείου. 

Η θητεία του Διοικητικού Συμβουλίου είναι διετής και αρχίζει το 
πρώτο και τρίτο έτος θητείας της Δημοτικής ή Κοινοτικής περιόδου. 

Το Διοικητικό Συμβούλιο στην αρχή κάθε διετίας ορίζει Αντιπρόεδρο 
ένα από τα μέλη του. 

Το Νομικό Πρόσωπο εκπροσωπείται ενώπιον των δικαστηρίων και 
πάσης αρχής από τον Πρόεδρο και τούτου απόντός ή κωλυομένου από 
τον Αντιπρόεδρο. 

4. Πόροι του Νομικού Προσώπου είναι: α) Ετήσια επιχορήγηση της 
Κοινότητας β) ετήσια επιχορήγηση του Κράτους, γ) κάθε είδους εισφο¬ 
ρές, δωρεές, κληρονομιές, κληροδοσίες, δ) εισπράξεις από το αντίτιμο 
των παρεχομένων πραγμάτων ή υπηρεσιών, ε) πρόσοδοι από την πε¬ 
ριουσία του και ζ) περιουσία (αναγράφεται η περιουσία που τυχόν αφιε¬ 
ρώνεται). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 3 Αυγούστου 1989 

Ο Νομαρχών Δ/ντής 
ΤΡΥΦΩΝ ΠΑΝΙΤΣΑΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρϊου 34 
104 32 

22.3211 ΥΡΕΤ ΘΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8 . 00 ' έως 13 . 30 ' 




ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














